  Виталий Пронин Следствиея комитетлэн Удмурт Республикая ёзэзлэн пресс-службаез ивортэмъя, Глазов ёрос администрацилэн йырызлэн 55 аресъем воштӥсез кыл кутонэ кыскемын взятка басьтэмез понна. Документъёсты пӧяса дасямез понна Улын Уканысь СПК-лэн кивалтӥсезлэсь со курем 35 сюрс манетсэ. Кылем арын август толэзе со ӝегатэмын вал. Суд сое янгышен лыдъяз. Солы 1 миллион 410 сюрс манет тыр тыриськон лякемын, кун но муниципал служба нуонлэсь 2 арлы мозмытэмын.Наталья Седова Туспуктэм: videonews.com Теги: югдурезутён  